મોટા ભાગે આપણા જીવનમાં કઈક ખરાબ થશે તેવો ડર ખરાબ ઘટના કરતા મોટો હોય છે. સારૂ થવુ અથવા ખરાબ થવું મોટા ભાગે આપણા હાથમાં હોતું નથી. છતાં ખરાબ થતાં પહેલા તેનો ડર આપણને ખતમ કરી નાખતો હોય છે. થોડા મહિના પહેલા મારી પત્ની એકદમ ચિંતામાં આવી ગઈ, તેના ચહેરા ઉપરની ચિંતા અને ડર હું બરાબર જોઈ શકતો હતો, મેં તેને જ્યારે તેના ડર અને ચિંતાનું કારણ પુછ્યું ત્યારે મને કહ્યું આપણી દીકરી એક છોકરાના પ્રેમમાં છે, હું પણ થોડીવાર માટે શાંત થઈ ગયો. દીકરી હજી સત્તર વર્ષની છે, પણ તરત યાદ આવ્યું કે હું પણ તેની ઉમંરનો હતો ત્યારે મને પણ કેટલીક છોકરીઓ ગમતી હતી. જો કે આ ઉમંરની પસંદમાં સતત બદલાવ આવતો રહે છે, કારણ પ્રેમ અથવા પસંદ સમજ સાથે જોડાયેલી હોતી નથી.